ལིའུ་ཁྲེང་མིང་གིས་བཞུགས་མོལ་ཚོགས་འདུའི་ཐོག་གསུང་བཤད་གནང་སྐབས་ནན་གསུང་གནང་དོན།དམངས་གཉེར་དཔལ་འབྱོར་ནི་རང་ཁུལ་གྱི་དཔལ་འབྱོར་དང་སྤྱི་ཚོགས་འཕེལ་རྒྱས་གཏོང་བའི་ནུས་ཤུགས་གཙོ་བོ་དང་ས་གནས་ཀྱི་ནོར་སྲིད་ཡོང་འབབ་ཀྱི་འབྱུང་ཁུངས་གཙོ་བོ།ལས་ཞུགས་རྒྱ་སྐྱེད་གཏོང་ཡས་ཀྱི་ནུས་ལྡན་ཐབས་ལམ་དང་དམངས་འཚོ་ལེགས་བཅོས་ཀྱི་འགན་སྲུང་ནུས་ལྡན་བཅས་སུ་གྱུར་དང་འགྱུར་བཞིན་ཡོད་པ་རེད།ཁོང་གིས་གསུངས་དོན།ཁུལ་ཡོངས་ཀྱི་གོང་འོག་ཚང་མས་གཅིག་ནི་ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་ཟབ་མོ་བྱེད་པ་དང་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་དོན།སི་ཁྲོན་དུ་རྟོག་ཞིབ་མཛད་སྐབས་གནང་བའི་གལ་ཆེ་བའི་གསུང་བཤད་ཀྱི་དགོངས་དོན་གྱིས་བློ་རིག་ལ་དྲག་ཆས་སྤྲས་ནས་ལག་ལེན་ལ་ཁྲིད་སྟོན་དང་ལས་ཀར་སྐུལ་འདེད་གཏང་དགོས།གཉིས་ནི་ལོ་རྒྱུས་ཀྱི་གོ་སྐབས་དམ་འཛིན་བྱ་དགོས།དམངས་གཉེར་ཁེ་ལས་ཀྱིས་རང་ཁུལ་འཕེལ་རྒྱས་གཏོང་བའི་རྗེས་ཤུགས་དགེ་མཚན་ལ་ངོས་འཛིན་གང་ལེགས་བྱས་ཏེ་ཐོན་ཁུངས་ཀྱི་དགེ་མཚན་དང་ཚོང་རའི་དགེ་མཚན་ཟུང་འབྲེལ་བྱ་དགོས།གསུམ་ནི་ཐོན་ཁུངས་ཀྱི་དགེ་མཚན་འདོན་སྤེལ་གང་ལེགས་བྱས་ཏེ་དམངས་ཁྲོད་ཀྱི་མ་རྩ་ས་ཁོངས་ཡོངས་སུ་ཡུལ་སྐོར་དང་སྐྱེ་ཁམས་ཐོན་ཁུངས།མི་རིགས་ཀྱི་དམངས་ཁྲོད་ལག་ཤེས་བཟོ་རྩལ་སོགས་ཁྱད་ཆོས་ཡོད་པའི་ཐོན་འཕེལ་རྒྱས་གཏང་རྒྱུའི་ནང་འཇུག་པ་བྱ་དགོས།བཞི་ནི་དམངས་གཉེར་ཁེ་ལས་ཀྱི་ནང་རྐྱེན་སྟབས་བསྟུན་གྱི་དགེ་མཚན་འདོན་སྤེལ་གང་ལེགས་བྱ་དགོས་པ་དང་ཁྱད་པར་དུ་དམངས་གཉེར་ཁེ་ལས་ཀྱི་རང་བདག་ཐབས་ཇུས།སྟབས་བདེའི་ཐབས་ཇུས་གོ་རིམ།དོ་དམ་གྱི་གྲུབ་འབྲས་མཐོ་བ་སོགས་ཀྱི་དགེ་མཚན་འདོན་སྤེལ་གང་ལེགས་བྱ་དགོས།།